**IZVJEŠĆE: COMENIUS – SUSRET U ĐURĐEVCU**

**ČETVRTAK, 6. OŽUJKA 2014.**

U četvrtak, 6.ožujka, cijeli se Comenius tim okupio oko 9 h u školi na početku našeg petog dana druženja. Za taj su dan bili planirani izleti do Hidroelektrane Dubrava, ušća Mure u Dravu, na Šodericu, te u povratku bi posjetili Udrugu žena Đurđevac.

Prvo smo se uputili do hidroelektrane: izašavši iz busa dočekao nas je neumoljivi vjetar koji nas je pratio cijeli dan (barem nije bilo kiše). U hidroelektrani prvo smo poslušali predavanja i prezentacije o samoj elektrani i njihovom učinku na nas te smo nakon toga krenuli u razgledavanje elektrane i brane. Nakon zanimljivih stvari koje smo vidjeli , uputili smo se ka ušću Mure u Dravu.

Na tom dijelu izleta imali smo vodiča iz DDC-a koji nam je govorio o Dravi i njezinim prirodnim znamenitostima. Naravno, tu je još i jezero Šoderica koje nam nije moglo puno ponuditi zbog 'nespretnog' vremena koje smo imali, ali gosti su i tamo ostali očarani.

I naravno, morali smo malo skrenuti s plana i programa, stoga smo otišli u našu podravsku metropolu – Koprivnicu. U samoj Koprivnici bili smo oko sat vremena i gostima smo pokazali sam centar grada. U polasku prema Đurđevcu odlučili smo posjetiti jedan *shopping* centar na rubu grada. Tamo smo se dosta zadržali te smo pokazali gostima da i mi imamo neke zanimljive robne marke, dućane i kafiće.

Došavši u Đurđevac, krenuli smo u posjet Udruzi žena grada Đurđevca koje su nam pokazale što one rade i, naravno, počastile nas slasticama. Vrativši se kući sa svojim gostima umorni od puta i mnogih izleta, morali smo se malo odmoriti za idući dan.

Novinari: Katarina Sokač i Matija Vršić